CELEX: E2016C0058
Language: et
Date: 2016-03-03 00:00:00
Title: EFTA järelevalveameti otsus nr 58/16/COL-D, 3. märts 2016, Norra riiklike meetmete heakskiitmise kohta, millega piiratakse taudi Gyrodactylus salaris mõju ning tunnistatakse kehtetuks otsused nr 298/08/COL ja nr 299/08/COL [2016/1863]

20.10.2016   
            
            
               ET
            
            
               Euroopa Liidu Teataja
            
            
               L 284/37
            
         EFTA JÄRELEVALVEAMETI OTSUS
   nr 58/16/COL-D,
   3. märts 2016,
   Norra riiklike meetmete heakskiitmise kohta, millega piiratakse taudi Gyrodactylus salaris mõju ning tunnistatakse kehtetuks otsused nr 298/08/COL ja nr 299/08/COL [2016/1863]
   EFTA JÄRELEVALVEAMET,
   võttes arvesse Euroopa Majanduspiirkonna lepingu I lisa I peatüki 4.1 osa punktis 5 a nimetatud õigusakti (nõukogu 24. oktoobri 2006. aasta direktiiv 2006/88/EÜ vesiviljelusloomade ja vesiviljelustoodete loomatervishoiunõuete ning teatavate veeloomadel esinevate taudide ennetamise ja tõrje kohta), (1) mida on kohandatud EMP lepingule EMP lepingu protokolli nr 1 punkti 4 alapunktiga d ning järelevalve- ja kohtulepingu protokolli nr 1 artikli 1 lõikega 2 ja artikliga 3,
   võttes arvesse EFTA järelevalveameti (edaspidi „järelevalveamet“) 11. detsembri 2013. aasta otsust nr 494/13/COL, millega volitatakse veterinaar- ja fütosanitaarküsimuste eest vastutavat kolleegiumi liiget võtma vastu teatavad otsused ja meetmed (dokument nr 683826),
   ning arvestades järgmist:
   
               (1)
            
            
               EFTA järelevalveameti otsusega nr 298/08/COL (2) luuakse nõukogu direktiivi 91/67/EMÜ (3) artiklist 13 ja komisjoni otsuse 2004/453/EÜ (4) artiklist 5 tulenevalt Norras taudivabasid tsoone ning täiendavaid tagatisi taudi Gyrodactylus salaris suhtes.
            
         
               (2)
            
            
               Tulenevalt otsusest nr 298/08/COL võib Norra nõuda lisatagatisi, kui otsusest mõjutatud aladele kavatsetakse saata asjaomastele taudidele vastuvõtlikku liiki kasvatamise jaoks ettenähtud elusate vesiviljeluskalade partiisid. Kõnealused lisatagatised hõlmavad nõuet, et nimetatud partiid peavad olema pärit alalt, mille loomatervishoiualane staatus on samaväärne sihtkoha omaga.
            
         
               (3)
            
            
               Direktiiviga 2006/88/EÜ tunnistati kehtetuks ja asendati direktiiv 91/67/EMÜ. Direktiivis 2006/88/EÜ sätestati, et otsuse 2004/453/EÜ kohaldamist jätkatakse kuni vajalike sätete vastuvõtmiseni vastavalt kõnealusele direktiivile. Sellised sätted võeti vastu komisjoni otsusega 2010/221/EL, (5) millega tunnistati lõplikult kehtetuks otsus 2004/453/EÜ (6). Seetõttu on asjakohane tunnistada otsus nr 298/08/COL kehtetuks ja see asendada.
            
         
               (4)
            
            
               Direktiivi 2006/88/EÜ artiklis 43 on sätestatud, et EMP riik võib võtta meetmeid IV lisa II osas loetlemata taudide sissetoomise ennetamiseks või tõrjeks, kui need taudid kujutavad riigi vesiviljelusloomade või looduslike veeloomade tervislikule seisundile olulist ohtu. Need meetmed ei tohi ületada piire, mis on asjakohased ja vajalikud selliste taudide sissetoomise ennetamiseks või tõrjeks.
            
         
               (5)
            
            
               Norrale anti luba nõuda otsuse nr 298/08/COL alusel lisatagatisi ning ta on esitanud järelevalveasutusele teabe taudiga Gyrodactylus salaris seotud olukorra kohta. 6. oktoobri 2015. aasta kirjaga (dokument nr 775798, viitenumber 2015/193600) esitas Norra ajakohastatud teavet taudi Gyrodactylus salaris käsitlevate siseriiklike meetmete kohta. Esitatud teave tõendas, et on asjakohane ja vajalik jätkuvalt nõuda turule laskmise, importimis- ja transiidinõuete vormis riiklikke meetmeid kooskõlas direktiivi 2006/88/EÜ artikliga 43.
            
         
               (6)
            
            
               Seega, kuna Norrale anti otsuse nr 298/08/COL kohaselt luba nõuda lisatagatisi, kui taudidele vastuvõtlikku liiki veisviljelusloomi saadetakse taudivabaks tunnistatud aladele või aladele, kus kohaldatakse heakskiidetud tõrje- või likvideerimisprogramme, tuleks Norral lubada jätkata kõnealuste meetmete kohaldamist direktiivi 2006/88/EÜ artikli 43 kohaselt heakskiidetud riiklike meetmetena.
            
         
               (7)
            
            
               Käesoleva otsusega heakskiidetud riiklikke meetmeid tuleks kohaldada ainult seni, kuni need on asjakohased ja vajalikud. Seepärast peaks Norra saatma igal aastal järelevalveametile riiklike meetmete toimimise kohta aruande.
            
         
               (8)
            
            
               Kui kahtlustatakse, et taudi Gyrodactylus salaris esineb Norras, v.a käesoleva otsuse I lisas loetletud aladel, tuleb korraldada uurimine ning uurimise ajal tuleb kohaldada liikumispiiranguid, et kaitsta teisi EMP riike, kus võetakse taudi Gyrodactylus salaris suhtes heakskiidetud riiklikke meetmeid. Et lisaks hõlbustada heakskiidetud riiklike meetmete vajalikku ümberhindamist, tuleks mis tahes hilisemast taudi esinemise kinnitusest teatada EFTA järelevalvekomiteele ja teistele EMP riikidele.
            
         
               (9)
            
            
               Selguse huvides tuleks otsus nr 298/08/COL sõnaselgelt kehtetuks tunnistada.
            
         
               (10)
            
            
               Lisaks sellele kiideti EFTA järelevalveameti otsusega nr 299/08/COL (7) heaks bakteriaalse neeruhaiguse (BKD) Norra riiklik tauditõrjeprogramm. 6. oktoobri 2015. aasta kirjaga (dokument nr 775798) teavitas Norra järelevalveametit, et bakteriaalse neeruhaiguse (BKD) riiklik tauditõrjeprogramm lõpetati. Seetõttu on asjakohane tunnistada otsus nr 299/08/COL kehtetuks.
            
         
               (11)
            
            
               Käesoleva otsusega ettenähtud meetmed on kooskõlas EFTA veterinaar- ja fütosanitaarkomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Selliste teatavate riiklike meetmete heakskiitmine, millega piiratakse direktiivi 2006/88/EÜ IV lisa II osas loetlemata taudide mõju
   1.   Norra (v.a käesolevale otsusele lisatud lisas loetletud alad) käsitatakse olevat taudist Gyrodactylus salaris vaba.
   2.   Norra võib nõuda, et järgmised partiid, mida saadetakse taudivabadele aladele, vastavad taudi Gyrodactylus salaris osas, millest neid peetakse vabadeks, punktides a ja b sätestatud nõuetele:
   
               a)
            
            
               kasvanduste, ülekandealade, püügitiikide ja avatud dekoratiivrajatiste ning varude taastootmise jaoks ettenähtud vesiviljelusloomad peavad vastama:
               
                           i)
                        
                        
                           komisjoni määruse (EÜ) nr 1251/2008 (8) artiklis 8a sätestatud turule laskmise nõuetele;
                        
                     
                           ii)
                        
                        
                           määruse (EÜ) nr 1251/2008 artiklis 10 sätestatud impordinõuetele;
                        
                     
                           iii)
                        
                        
                           määruse (EÜ) nr 1251/2008 artiklis 16 sätestatud transiidi- ja ladustamisnõuetele;
                        
                     
         
               b)
            
            
               suletud dekoratiivrajatiste jaoks ettenähtud dekoratiivsed vesiviljelusloomad peavad vastama:
               
                           i)
                        
                        
                           määruse (EÜ) nr 1251/2008 artiklis 11 sätestatud impordinõuetele;
                        
                     
                           ii)
                        
                        
                           määruse (EÜ) nr 1251/2008 artiklis 16 sätestatud transiidi- ja ladustamisnõuetele.
                        
                     
         Artikkel 2
   Aruandlus
   1.   Hiljemalt iga aasta 30. aprilliks peab Norra esitama EFTA järelevalveametile aruande artiklis 1 osutatud heakskiidetud riiklike meetmete kohta.
   2.   Lõikega 1 ettenähtud aruanded peavad vastama otsuse 2010/221/EL artikli 4 nõuetele.
   Artikkel 3
   Taudikahtlused või taudide esinemise kindlakstegemine taudivabadel aladel
   1.   Kui Norra kahtlustab taudi esinemist alal, mis on nimetatud lisas loetletud taudist Gyrodactylus salaris vaba alana, võtab Norra meetmeid, mis on samaväärsed vähemalt direktiivi 2006/88/EÜ artiklis 28, artikli 29 lõigetes 2, 3 ja 4 ning artiklis 30 sätestatud meetmetega.
   2.   Kui episootiliste uuringute tulemused kinnitavad lõikes 1 osutatud taudi esinemist, teavitab Norra EFTA järelevalveametit ja teisi EMP riike sellest ning meetmetest, mis on võetud kõnealuse taudi isoleerimiseks ja tõrjeks.
   Artikkel 4
   Kehtetuks tunnistamine
   Otsused nr 298/08/COL ja nr 299/08/COL on kehtetuks tunnistatud.
   Artikkel 5
   Adressaadid
   Käesolev otsus on adresseeritud Norra Kuningriigile.
   
      Brüssel, 3. märts 2016
      
         
            EFTA järelevalveameti nimel
         
         
            kolleegiumi liige
         
         Helga JÓNSDÓTTIR
         
            direktor
         
         Carsten ZATSCHLERI
      
   
   
      (1)  ELT L 328, 24.11.2006, lk 14.
   
      (2)  EFTA järelevalveameti 21. mai 2008. aasta otsus nr 298/08/COL Norra Gyrodactylus salaris 'e suhtes haigusvabade vööndite ja täiendavate tagatiste kohta (ELT L 268, 9.10.2008, lk 37).
   
      (3)  Nõukogu 28. jaanuari 1991. aasta direktiiv 91/67/EMÜ, mis käsitleb loomatervishoiunõudeid akvakultuurloomade ja -toodete turuleviimise suhtes (EÜT L 46, 19.2.1991, lk 1).
   
      (4)  Komisjoni 29. aprilli 2004. aasta otsus 2004/453/EÜ, millega rakendatakse nõukogu direktiivi 91/67/EMÜ seoses teatavate akvakultuuriloomadel esinevate haiguste vastu võetavate meetmetega (ELT L 156, 30.4.2004, lk 5).
   
      (5)  Komisjoni 15. aprilli 2010. aasta otsus 2010/221/EL, millega kiidetakse heaks riiklikud meetmed, millega piiratakse teatavate vesiviljelusloomadel ja looduslikel veeloomadel esinevate taudide mõju kooskõlas nõukogu direktiivi 2006/88/EÜ artikliga (ELT L 98, 20.4.2010, lk 7).
   
      (6)  EMP lepingu I lisa I peatüki punkti 4.2 osas 94 osutatud õigusakt.
   
      (7)  EFTA järelevalveameti 21. mai 2008. aasta otsus nr 299/08/COL, millega kiidetakse heaks Norra esitatud bakteriaalse neeruhaiguse tõrje- ja likvideerimisprogramm (ELT L 257, 25.9.2008, lk 16).
   
      (8)  Komisjoni 12. detsembri 2008. aasta määrus (EÜ) nr 1251/2008, millega rakendatakse nõukogu direktiivi 2006/88/EÜ seoses vesiviljelusloomade ja vesiviljelustoodete turuleviimise tingimuste ja sertifitseerimisnõuetega ja ühendusse importimisega ning millega sätestatakse vektorliikide loetelu (ELT L 337, 16.12.2008, lk 41).
   
      LISA
      
                  Nakatunud valgalad
               
               
                  Maakond
               
            
                  Skibotnelva
               
               
                  Troms
               
            
                  Signaldalselva
               
               
                  Troms
               
            
                  Kitdalselva
               
               
                  Troms
               
            
                  Ranaelva
               
               
                  Nordland
               
            
                  Leirelva
               
               
                  Nordland
               
            
                  Ranelva
               
               
                  Nordland
               
            
                  Drevja
               
               
                  Nordland
               
            
                  Fusta
               
               
                  Nordland
               
            
                  Vefsna
               
               
                  Nordland
               
            
                  Hundåla
               
               
                  Nordland
               
            
                  Halsanelva
               
               
                  Nordland
               
            
                  Hestdalselva
               
               
                  Nordland
               
            
                  Dagsvikelva
               
               
                  Nordland
               
            
                  Nylandselva
               
               
                  Nordland
               
            
                  Batnfjordselva
               
               
                  Møre og Romsdal
               
            
                  Driva
               
               
                  Møre og Romsdal
               
            
                  Litledalselva
               
               
                  Møre og Romsdal
               
            
                  Usma (Øksendalselva)
               
               
                  Møre og Romsdal
               
            
                  Henselva
               
               
                  Møre og Romsdal
               
            
                  Rauma
               
               
                  Møre og Romsdal
               
            
                  Innfjordelva
               
               
                  Møre og Romsdal
               
            
                  Skorga
               
               
                  Møre og Romsdal
               
            
                  Måna (Måndalselva)
               
               
                  Møre og Romsdal
               
            
                  Breidvikelva
               
               
                  Møre og Romsdal
               
            
                  Lærdalselva
               
               
                  Sogn og Fjordane
               
            
                  Drammenselva
               
               
                  Buskerud
               
            
                  Lierelva
               
               
                  Buskerud
               
            
                  Vesleelva (Sandeelva)
               
               
                  Vestfold